乐府古题序 董逃行
唐·元稹

董逃董逃董卓逃，揩铿戈甲声劳嘈。剜剜深脐脂燄燄，人皆数叹曰。尔独不忆年年取我身上膏，膏销骨尽烟火死。长安城中贼毛起，城门四走公卿士。走劝刘虞作天子，刘虞不敢作天子。曹瞒篡乱从此始，董逃董逃人莫喜。胜负相环相枕倚，缝缀难成裁破易。何况曲针不能伸巧指，欲学裁缝须准拟。